Source: http://www.bihon.ro/convocati-la-echipa-nationala/1414581
Timestamp: 2018-02-22 23:04:09+00:00

Document:
Convocaţi la echipa naţională - BIHON
Convocaţi la echipa naţională
la	9. mai 2014 11:58
Titus Nicoară traversează un sezon foarte bun FOTO: ROLLANDFOTO
Nicoară, Ţibîrnă şi Popescu vor juca în preliminariile de calificare la EuroBasket 2015.
Trei baschetbalişti de la CSM Oradea – Titus Nicoară, Bogdan Ţibîrnă şi Daniel Popescu au fost selecţionaţi la lotul naţional pentru participarea la campania de calificare pentru Campionatul European masculin 2015. Reprezentativa României se află într-o grupă cu Letonia, Slovacia şi Suedia. Câştigătoarele grupelor şi o parte din echipele de pe locurile secunde (cu cele mai bune linii de clasament) se vor califica la turneul final al EuroBasket 2015. Naţionala noastră nu a mai participat la un turneu final de la finele anilor ’80.
Meciurile din grupe vor avea loc în vara acestui an, la 10,13, 17, 21, 24 şi 17 august. Partidele de pe teren propriu ale tricolorilor vor fi găzduite de Sala Transilvania din Sibiu. Până atunci, naţionala noastră va efectua stagii de pregătire în cadrul unor cantonamente la Mediaş şi la Sibiu. De asemenea, România va susţine o partidă de verificare în compania Germaniei şi va participa la turnee amicale în Macedonia şi Bulgaria.
Nicoară, liderul CSM Oradea
Titus Nicoară este coşgeterul echipei CSM Oradea şi totodată cel mai eficient jucător al formaţiei orădene în actualul sezon. El a marcat 389 de puncte în cele 29 de meciuri disputate până acum în această ediţie şi a atins cota de 500 la indicele de eficienţă. Nicoară este de asemenea liderul echipei orădene la recuperări, cu un total de 229, dintre care 82 ofensive şi 147 defensive. El se află pe locul trei în topul recuperărilor din Liga Naţională, Lee (CSU Atlassib Sibiu) şi Barro (BCM U Piteşti). Nicoară a mai realizat în acest sezon pentru CSM Oradea 34 de pase decisive şi 31 de intercepţii.
La rândul lor, ceilalţi doi internaţionali orădeni, Ţibîrnă şi D. Popescu sunt jucători de bază în sistemul de rotaţie al echipei CSM Oradea. Nicoară, Ţibîrnă şi D. Popescu au participat şi la precedenta campanie de calificare a naţionalei.
Taguri: baschet masculin, csm oradea, EuroBasket 2015, Titus Nicoara

References: CSM 
 CSM 
 CSM 
 CSM 
 CSM 
 csm